अगले हफ्ते मध्य प्रदेश का दौरा करेगी डिप्टी इलैक्शन कमिश्नर की टीम, विधानसभा चुनाव की तैयारियों का लेगी जायजा
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.  2 जून को, बालासोर जिले में तीन ट्रेनें टकरा गईं थी जिसमें 290 से अधिक लोगों की जान चली गई और 1,000 से अधिक लोग घायल हो गए थे।
डिप्टी इलेक्शन कमिशनर की टीम अगले हफ्ते मध्य प्रदेश आ रही है। वह अक्टूबर-नवंबर में होने वाले विधानसभा चुनावों की तैयारियों का जायजा लेगी। सूत्रों के मुताबिक, टीम सोमवार से दो दिन तक भोपाल में रहेगी।
इससे पहले, इलैक्शन कमिशन के अफसरों ने मिजोरम, छत्तीसगढ़, तेलंगाना और राजस्थान का दौरा किया था। इन चार राज्यों में साल के अंत में चुनाव होना है।
आज की अन्य प्रमुख खबरें...
रूस के राष्ट्रपति पुतिन से मोदी ने फोन पर बातचीत की, यूक्रेन जंग और बगावत पर रहा फोकस
प्रधानमंत्री नरेंद्र मोदी ने शुक्रवार दोपहर रूस के राष्ट्रपति व्लादिमिर पुतिन से फोन पर बातचीत की। इस दौरान रूस के खिलाफ हालिया बगावत की कोशिश और यूक्रेन जंग पर लंबी बातचीत हुई।
न्यूज एजेंसी ‘रॉयटर्स’ के मुताबिक, मोदी के अमेरिका दौरे से लौटने के बाद रूस का विदेश मंत्रालय इस बातचीत की कोशिश कर रहा है। मीडिया रिपोर्ट्स के मुताबिक- पुतिन ने मोदी को जंग के बारे में ताजा हालात की जानकारी दी।
उन्होंने यूक्रेन के खिलाफ शिकायती लहजा अपनाया और कहा कि यूक्रेन सरकार मामले का डिप्लोमैटिक और पॉलिटिकल सॉल्यूशन निकालने के लिए गंभीर नहीं है।
बालासोर ट्रेन हादसे में मरने वाले 52 लोगों के शवों की नहीं हुई पहचान, एम्स भुवनेश्वर में अभी भी रखे हुए
ओडिशा के बालासोर में हुए ट्रिपल ट्रेन हादसे को 28 दिन हो गए हैं। लेकिन अभी भी मरने वाले कई लोगों के शवों की पहचान नहीं हुई है। AIIMS भुवनेश्वर में 52 शवों को अपना परिवार नहीं मिला है। 2 जून की रात करीब 10 बजे मीडिया रिपोर्ट्स में आया था कि दो यात्री गाड़ियां और एक मालगाड़ी टकरा गई हैं।
शुरुआत में 30 लोगों के मारे जाने की जानकारी मिली थी, लेकिन देर रात यह आंकड़ा 200 के पार पहुंच गया। इसके अगले दिन 3 जून को दोपहर 2 बजे तक मरने वालों का आंकड़ा 288 पहुंच चुका था। मौजूदा जानकारी के मुताबिक, इस हादसे में 291 लोगों ने अपनी जान गँवाई थी।
मध्य प्रदेश में बच्चों को स्कूल छोड़ने गई वैन में लगी आग, सभी बच्चे सुरक्षित
मध्य प्रदेश के इंदौर के एरोड्रम रोड़ पर शुक्रवार सुबह एक स्कूली वैन में आग लग गई। आग लगने से यहां भगदड़ मच गई। बीएसएफ कैंपस होने के चलते यहां से कर्मचारी निकलकर बाहर आए। वहीं, सैर करने वाले लोग भी मदद के लिए पहुंचे।
इस दौरान लोगों ने वैन में सवार 6 से ज्यादा बच्चों को सुरक्षित बाहर निकाल लिया। मीडिया रिपोर्ट्स के मुताबिक, हमेशा इन बच्चों को ऑटो से स्कूल भेजा जाता था। ईद की छुट्‌टी के कारण अगले दिन ड्राइवर ने आज ऑटो के बजाय वैन भिजवा दी थी और पहली बार में ही यह हादसा हो गया।
पीएम मोदी 1 जुलाई को मध्य प्रदेश जाएंगे, यहां उनके कई कार्यक्रम हैं
प्रधानमंत्री नरेंद्र मोदी 1 जुलाई को मध्य प्रदेश का दौरा करेंगे। यहां लालपुर और शहडोल के पकरिया में पीएम कई कार्यक्रमों में हिस्सा लेंगे। पहले पीएम यहां 27 जून को जाने वाले थे, लेकिन खराब मौसम के चलते उनका कार्यक्रम स्थगित कर दिया गया था।
आंध्र प्रदेश के अनाकापल्ली में फार्मा फैक्ट्री में आग, 5 की मौत; पहले रिएक्टर में ब्लास्ट हुआ था
आंध्र प्रदेश के अनाकापल्ली में शुक्रवार को एक दवा की फैक्ट्री में आग लग गई। हादसे में पांच लोगों की मौत हो गई। कई लोग घायल बताए जा रहे हैं। मौतों का आंकड़ा भी बढ़ने की आशंका है। न्यूज एजेंसी ANI के मुताबिक, आग अच्युतापुरम इंडस्ट्रियल स्पेशल इकोनॉमिक जोन में स्थित सहिथी फार्मा में लगी।
मौके पर पुलिस और दमकल विभाग की 4 गाड़ियां पहुंच गई हैं। रेस्क्यू ऑपरेशन जारी है। रिपोर्ट्स के मुताबिक, आग फार्मा फैक्ट्री में मौजूद रिएक्टर में ब्लास्ट के बाद लगी। पूरी खबर पढ़ें...
कर्नाटक हाईकोर्ट ने केंद्र सरकार के खिलाफ ट्विटर की याचिका खारिज की; 50 लाख रुपए जुर्माना लगाया
कर्नाटक हाईकोर्ट ने केंद्र सरकार के आदेशों के खिलाफ लगाई गई ट्विटर की याचिका खारिज कर दी है। ट्विटर ने कुछ लोगों के अकाउंट ब्लॉक करने के केंद्र सरकार के आदेश को चुनौती दी थी। कोर्ट ने याचिका खारिज करते हुए ट्विटर पर 50 लाख रुपए का फाइन भी लगाया। पूरी खबर पढ़ें...
आतिशी को मिला वित्त, राजस्व और प्लानिंग डिपार्टमेंट का अतिरिक्त प्रभार
दिल्ली सरकार में मंत्री आतिशी को वित्त, राजस्व और प्लानिंग डिपार्टमेंट का अतिरिक्त प्रभार दिया गया है। उपराज्यपाल वीके सक्सेना ने इसकी मंजूरी दे दी है। पहले ये तीनों विभाग मंत्री कैलाश गहलोत के पास थे
PM मोदी मेट्रो से दिल्ली यूनिवर्सिटी गए; शताब्दी कार्यक्रम में शामिल हुए
प्रधानमंत्री नरेंद्र मोदी ने शुक्रवार को दिल्ली मेट्रो की यात्रा की। PM मेट्रो से दिल्ली यूनिवर्सिटी गए। यहां वे यूनिवर्सिटी के 100 साल पूरे होने के कार्यक्रम में शामिल हुए। प्रधानमंत्री मोदी ने टिकट काउंटर से टोकन लिया और उसके बाद वे प्लेटफॉर्म पहुंचे। मेट्रो में यात्रियों के साथ बातचीत भी की। पूरी खबर पढ़ें...
UP के बांदा में ट्रक से भिड़ी तेज रफ्तार कार, 6 लोगों की मौत
UP के बांदा में एक तेज रफ्तार कार के ट्रक से टकराने से 6 की मौत हो गई और 2 गंभीर रूप से घायल हो गए। DM दुर्गा शक्ति नागपाल ने बताया, एक तेज रफ्तार कार में 8 लोग सवार थे। कार पास में खड़े एक ट्रक से टकरा गई। मौके पर 5 लोगों की मृत्यु हो गई, 3 को भर्ती कराया गया जिसमें से 1 की इलाज के दौरान मृत्यु हो गई। 2 घायलों को जिला अस्पताल रेफर किया गया है।
बालासोर ट्रेन हादसे में रेलवे सुरक्षा आयोग ने बोर्ड को सौंपी रिपोर्ट
ओडिशा के बालासोर में ट्रिपल ट्रेन हादसे की जांच कर रहे रेलवे सुरक्षा आयोग (CRS) ने रेलवे बोर्ड को अपनी रिपोर्ट सौंप दी है। रिपोर्ट में क्या है, इसको लेकर रेलवे बोर्ड के अधिकारियों ने रिपोर्ट ने कुछ भी कहने से इनकार कर दिया।
2 जून को, बालासोर जिले में तीन ट्रेनें टकरा गईं थी जिसमें 290 से अधिक लोगों की जान चली गई और 1,000 से अधिक लोग घायल हो गए थे।